Λόρδος Εδουάρδος Σόμερσετ

Ο Λόρδος Εδουάρδος Σόμερσετ (19 Δεκεμβρίου 1776 - 1 Σεπτεμβρίου 1842) Βρετανός αξιωματικός στον Πόλεμο της Ιβηρικής Χερσονήσου και στον Πόλεμο του Έβδομου Συνασπισμού ήταν τρίτος γιος του Χένρι Σόμερσετ, 5ου δούκα του Μπωφόρ και της Ελισάβετ Μποσκγουεν. Ο μεγαλύτερος αδελφός του ήταν ο Χένρι Σόμερσετ, 6ος δούκας του Μπωφόρ και ο μικρότερος αδελφός του ο ΦιτζΡόι Σόμερσετ, 1ος βαρόνος του Ράγκλαν.

Στρατιωτικές επιτυχίες

Εισήλθε στην 15η Δραγωνική Λάμψη (1793) και έγινε καπετάνιος την επόμενη χρονιά, δέχτηκε πολλούς τίτλους μετά τις υπηρεσίες που είχε προσφέρει στον πρίγκιπα Φρειδερίκο της Υόρκης και του Όλμπανι στην Ολλανδική εκστρατεία (1799). Διορίστηκε Συνταγματάρχης (1800) και δέχτηκε την ηγεσία των 4ων Δραγόνων (1801). Έγινε μέλος της Βουλής των Κοινοτήτων εκπροσωπώντας την Μονμάουθ (1799 - 1802), την Γκλόστερσαιρ (1803 - 1823 και 1830 - 1834) και την Κίρενκεστερ (1837 - 1842).

Διηύθυνε το Σύνταγμα στρατού στην μάχη του Ταλαβέρα (1810) και διορίστηκε βοηθός του βασιλιά, ανέλαβε σημαντική ιππική δράση στην Μπαδαχόθ με τους 3ους Δραγώνους Φρουρούς και τους 4ους Δραγώνους (1811) και με το βαρύ ιππικό στην Σαλαμάνκα (1812). Οι στρατιωτικές του επιτυχίες τον έκαναν διάσημο και ανέλαβε την διοίκηση σε μια σειρά από Ταξιαρχίες Ουσάρων (7η, 10η και 15η).
Καταδίωξε τους εχθρούς στην Ορτέζ, κέρδισε περισσότερες διακρίσεις και δέχτηκε τις ευχαριστίες του Κοινοβουλίου. Στο Βατερλώ ανέλαβε την διοίκηση της Οικιακής Ιππικής Ταξιαρχίας και διακρίθηκε όχι τόσο για την αδύναμη αντίσταση του εχθρού αλλά για την αλλαγή του θώρακα στα σώματα του Μιγιό. Η Ταξιαρχία αναφέρεται ιδιαίτερα στις αποστολές του Ουέλλινγκτον, το Κοινοβούλιο για να τον ανταμείψει για τις υπηρεσίες του στην Ταλαβέρα, στην Σαλαμάνκα, στην Βιτόρια-Γκαστέις, στην Ορτέζ και στην Τουλούζη του πρόσφερε τον Χρυσό στρατιωτικό σταυρό. Έγινε δεκτός στο Τάγμα της Μαρίας Θηρεσίας και ανέλαβε την ηγεσία στο Πορτογαλικό βασιλικό Τάγμα του Πύργου και του Ξίφους.
Στο Βατερλώ (1815) έχασε το καπέλο του, την ώρα που το αναζητούσε ένας κανονιοβολισμός έριξε το πτερύγιο του παλτού του και σκότωσε το άλογο του, έγινε μέλος του Τάγματος του Μπαθ (1834).

Θάνατος

Ο Εδουάρδος Σόμερσετ πέθανε στις 10 Δεκεμβρίου 1842 ύστερα από σύντομη ασθένεια, τάφηκε στην εκκλησία του Σαιν Τζωρτζ στην πλατεία του Αννόβερο. Στον οικογενειακό του τάφο στην εκκλησία του Αγίου Μιχαήλ και Αρχαγγέλων του Μπάντιμντον, στην νότια πλευρά του τοίχου τοποθετήθηκε τιμητική πινακίδα στην μνήμη του. Το 1846 ανηγέρθη το πανήψυλο "Μνημείο του λόρδου Σόμερσετ" ύψους 100 ποδιών στον οικισμό Χιούκσμπερι του Γκλόστερσαιρ πολύ κοντά στον οικογενειακό τάφο του Μπάντμιντον.

Οικογένεια

Με την σύζυγο του Αυγούστα Κόρτενεϋ (1781 - 8 Φεβρουαρίου 1825) μικρότερη κόρη του Γουίλιαμ Κόρτενεϋ, 8ου κόμη του Ντέβον απέκτησε :

Ροβέρτος Χένρι Σόμερσετ (1806 - 1807)
Λουίζα Ισαβέλλα Σόμερσετ (1807 - 1888), άγαμη.
Φραγκίσκη Καρολίνα Σόμερσετ (1808 - 1890), παντρεύτηκε (1840) τον Θεόφιλο Κλίβ (πέθανε το 1875) και άφησε έναν γιο.
Λευκή Σόμερσετ (1811 - 1879), παντρεύτηκε (1845) τον Τσάρλς Κόρτενεϋ Λοκ (πέθανε το 1848) χωρίς να αποκτήσει παιδιά.
Ματθίλδη Ελισάβετ Σόμερσετ (1815 - 1905), παντρεύτηκε τον Οράτιο Μάρρυατ (1842) μικρότερο αδελφό του διάσημου αξιωματικού του Αγγλικού Βασιλικού Ναυτικού και συγγραφέα Φρειδερίκου Μάρρυατ. Απέκτησε τον Αδριανό Σόμερσετ Μάρρυατ (1844), τον Φρειδερίκο Μάρρυατ (1851) και την Ίδα Ορατία Σαρλότ Μάρρυατ (1843 - 1910) που παντρεύτηκε (19 Σεπτεμβρίου 1863) τον Σουηδό ευγενή Γουσταύο Φρειδερίκο Μποντέ (1842 - 1909), χώρισαν το 1889. Τα τρία παιδιά της Ματθίλδης Ελισάβετ ζωγραφίστηκαν στην Ρώμη (1851 - 1852) από τον νεαρό ζωγράφο Φρέντερικ Λέιτον.
Υπολοχαγός Εδουάρδος Αρθούρος Σόμερσετ (1817 - 1892), παντρεύτηκε την Αγκάθα Μιλ κόρη του Σερ Γουίλιαμ Μιλ, απέκτησαν έναν γιο τον Εδουάρδο Γουίλιαμ Χένρι Σόμερσετ (1866- 1890) που πέθανε άγαμος και οκτώ κόρες.
Τζωρτζίνα Έμιλυ Σόμερσετ, παντρεύτηκε (1852) τον Ρόμπερτ Νέβιλ Λόουλι (πέθανε το 1891) και δεν απέκτησε παιδιά.
Αύγουστος Τσαρλς Στάπλετον Σόμερσετ (1821 - 1854), πέθανε άγαμος.

Παραπομπές

Πηγές

Dalton, Charles (1904). The Waterloo roll call. With biographical notes and anecdotes
Siborne, William (1845). History of the War in France and Belgium, in 1815: Containing Minute Details of the Battles of Quatre-Bras, Ligny, Wavre, and Waterloo

Εξωτερικοί σύνδεσμοι

Μνημείο στην μνήμη του Εδουάρδου Σόμερσετ
Αυγούστα Κόρτενεϋ
Μποντέ του Μπγιόρνο
Οράτιος Μάρρυατ
Φρέντερικ Λέιτον
Φρειδερίκος Μάρρυατ

Οικογένεια Σόμερσετ